cyanic-selkie/wikianc huggingface dataset:
Хрватска култура
Книжевност
Хрватскиот модернизам траел од 1892 до 1916. Најзначајни книжевници од тоа раздобје се Антун Густав Матош, Иво Војновиќ, Динко Шимуновиќ, Фран Галовиќ, Драгутин Домјаниќ, Владимир Видриќ, Иван Козарац и Владимир Назор. Во 1900 година, во Загреб било основано Друштво на хрватските писателиДруштвото на хрватските писатели. Најважни претставници на хрватската книжевност во раздобјето 1914 до 1929 се Иво Андриќ и Антун Бранко Шимиќ. Најбитен писател на 20 век е Мирослав Крлежа. Претставници на новата генерација се Тин Ујевиќ, Добриша Цесариќ, Драгутин Тадијановиќ, Иван Горан Ковачиќ. Најважни претставници на втората модерна се писателите собрани околу магазинот „Круг“ како Слободан Новак, Јосип Пупачиќ, Влатко Павлетиќ и Владо Готовац, а им се придружиле Јуре Каштелан и Весна Парун. Во постмодерната делувале Иво Брешан, Иван Аралица и Павао Павличиќ. Во анкета од 2009 година меѓу граѓаните на Хрватска за најпознат хрватски поет бил прогласен Тин Ујевиќ, следат Добриша Цесариќ, Весна Парун, Драгутин Тадијановиќ и Антун Бранко Шимиќ.
Брежанско Градиште (Брежани)
Брежанско Градиште — археолошко наоѓалиште кај охридското село Брежани, Општина Дебрца. Претставува утврдена населба од доцната антика.
Наоѓалиштето се наоѓа во месноста Градиштено, на околу 2 км воздушна линија југозападно од селото. На зарамнетиот шумски терен, со надморска височина од 1.279 м, се забележуваат остатоци од бедем што се протега во правец исток-запад (со отстапување југоисток-северозапад) граден од камен со средни димензии и варов малтер.
Венторф кај Хамбург
Венторф кај Хамбург (Wentorf bei Hamburg) — општина во округот Војводство Лауенбург, во Шлезвиг-Холштајн, Германија. Се наоѓа на реката Биле, околу 10 километри северозападно од Гестхахт и 20 километри источно од Хамбург.
Кон крајот на 1940-тите во општината се наоѓал голем камп за раселени лица, кои биле протерани од поранешните германски територии на исток.
Ропство во Бразил
Ропство во Бразил (Escravidão no Brasil) — основен модел на искористување на човечките ресурси во Вицекралството Бразил под власт на Португалија, а исто така и во Бразилското Царство. Ропството станало значаен облик на сопственичко-економските односи во земјата, а засиленото превезување на робови од африканското крајбрежје во Бразил се одвивало неколку векови. Робовскиот труд нашироко се искористувал на монокултурните плантажи за потребите на домаќинствата, а исто така и при заземањето на наоѓалиштата со корисни ископини.
Ропството официјално започнало скоро по португалското освојување на Јужна Америка во 16 век и официјално постоело до 13 мај 1888 година. Бразил станал последна земја во Јужна Америка којашто го укинала ропството. Сепак, во заткриен облик, ропството и принудната работа се сочувани во Бразил и до денес.
Термохромизам
Tермохромизам е својство на супстанци те да ја менуваат боја та, како резултат на промена на температурата. Прстенот на „расположението“ е одличен пример за оваа појава, но термохромизмот како појава има и други попрактични примени, како на пример шишенцата за бебиња кои ја менуваат бојата кога течноста во нив е доволно изладена за пиење, или бокалите кои ја менуваат бојата кога водата во нив е блиску до состојба на вриење. Термохромизмот е еден од неколкуте видови на хромизам. Постојат два типа термохромизам: континуиран термохромизам (промената на бојата настанува континуирано додека се менува температурата) и дисконтинуиран термохромизам (промената на бојата настанува одеднаш при точно определна температура). Феноменот на континуиран термохромизам најчесто настанува како резултат на хемиски промени во системот, додека појавата на дисконтинуираниот термохромизам може да биде како резултат на структурни промени, што подразбираат промени во координациониот број на металот, полимеризација, или пак може да биде резултат на фазни премини од типот цврсто – цврсто. Најчеста причина за појавата на дисконтинуираниот термохромизам е токму фазен премин од типот цврсто – цврсто, каде постојат две модификации и тоа нискотемпературна и високотемпературна. Овие две модификации имаат различна боја.
Устав на Соединетите Американски Држави
Устав на Соединетите Американски Држави (The United States Constitution) — највисок закон во САД и воедно најстар устав на светот. Донесен е на Конвенцијата во Филаделфија на 17 септември 1787 година. Со него Соединетите Држави се претворени во федерална држава. Уставот формално стапил насила на 21 јуни 1788 година, а почнал да се применува од 13 септември 1788 година, додека новите државни органи почнале со работа на 4 март 1789 година.
Корита (Кладник)
Корита — археолошко наоѓалиште во кичевското село Кладник. Претставува населба и некропола од римско време. Се наоѓа на околу 2 км југозападно од селото, каде при обработувањето на нивите се откривани темели од објекти и гробови. По површината се среќаваат фрагменти од керамички садови, а според кажувањето на мештаните, најдени се монети и бронзена статуетка на богот Меркур.
Чешиново
Чешиново — село во Општина Чешиново-Облешево, во околината на градот Кочани. До 2004 година селото било седиште на Општина Чешиново.
Географија и местоположба
Чешиново се наоѓа во најнискиот рамничарски предел од Кочанската Котлина и зазема средишна позиција помеѓу поголемите градски општини и градови, односно Кочани (13 км) на североисток, Штип (21 км) на југозапад и Пробиштип (26 км) на север.
Историја
На крајот на XIX век селото било дел од Кочанската каза на Отоманското Царство.
Стопанство
Во Чешиново работи рудникот „Опалит“, рудникот „Неметали“, „Мак-Млин“, „Млин-Пајо“ - фабрика за луштење на ориз, „Бобик“, „Прогрес“, „Млин Кула - Прогрес“,, „Ледер“ - погон за дрвна индустрија, „Естетика“ - погон за производство на гранитни плочки и мермер, бензинска пумпа „Еуро Петрол“, како и неколку занаетчиски дуќани „Автосан“, „Егеј“, „Б+“ и др. Најголем број од женската работна рака е вработена во модната конфекција „Јоти“ - погон за лесна конфекција.
Чешиново располага со најголема површина на обработливо земјиште во Кочанското Поле. Вкупната аграрна површина зафаќа простор од 4.800 ха, од кои 2.989 ха се обработливо земјиште, 1.780 ха се пасишта и 31 ха се шуми. Населението овде, претежно, се занимава со земјоделство и сточарство.
Население
Според статистиката на Васил К’нчов („Македонија, Етнографија и статистика“) од 1900 година, во Чешиново живееле 310 жители, сите Македонци. Според егзархискиот секретар Димитар Мишев, во 1905 година во Чешиново имало 320 Македонци, под врховенството на Бугарската егзархија.
Чешиново е голема населба, која до 1981 година имала континуиран пораст на населението, додека во минатите три пописни години, бројот на население е во стагнација.
Според последниот попис од 2021 година, во селото живееле 727 жители, од кои 703 Македонци и 24 лица без податоци.
Родови
Чешиново е македонско село.
Според истражувањата од 1960 година, родови во селото се:
Општествени установи
Во основното училиште „Страшо Пинџур“, во Чешиново, своето образование го стекнуваат учениците од населените места кои катастарски припаѓаат на општина Чешиново-Облешево.
Избирачко место
Во селото постојат избирачките места бр. 875 и 876 според Државната изборна комисија, сместени во општинска зграда и здружен дом.
На претседателските избори во 2019 година, на овие избирачки места биле запишани вкупно 717 гласачи.
Инфраструктура
Во Чешиново работат: пошта, матична служба и аптека, кои ги опслужуваат сите локални населени места. Минува и железничка пруга за сите видови патнички и товарен транспорт.
Во село Чешиново работат и две амбуланти.
Телефонската централа во Чешиново моментално ги опслужува населените места: Чешиново, Соколарци, Уларци, Бурилчево, Жиганци и Кучичино.
На подрачјето на Чешиново е сместена трафостаница која е регионален центар за напојување на електрична енергија. Од неа излегуваат 10 КВ-ни водови за напојување на дистрибутивните трафостаници во селата: Чешиново, Чифлик, Кучичино, Бурилчево, Уларци, Жиганци, Лепопелци, Ново Селани, Врбица, Соколарци, Спанчево, а постои и врска за напојување и на село Облешево.
Континентална шпедиција
Континентална шпедиција е онаа која исклучиво или претежно се занимава со организирање на отпремување на стока со копнени превозни средства. Континенталните шпедитери го организираат превозот на стока по железница, по пат, со авиони и по речен и каналски пат.
Англоромски јазик
Англоромски јазик или англиски ромски јазик — мешан јазик којшто вклучува ромски речник во англискиот јазик со којшто се служат потомците на Англиските Роми во САД (100.000), Обединетото Кралство (90.000), Австралија (5.000) и во ЈАР. .
По пристигнувањето во Велика Британија во XVI век, Ромите го користеле ромскиот јазик до крајот на XIX век (во Велс можеби и една генерација повеќе). Јазикот бил заменет со англиски како секојдневен и семеен јазик, што довело до создавање на параромски јазик или присуство на одлики на ромскиот јазик во англискиот.
Сенка
Сенка е темна површина која се создава така што светлината од некој светлосен извор е блокирана од страна на некој непроѕирен предмет. Сенката го покрива целиот тридимензионален простор зад предметот кој ја блокира светлината, иако одразот што сенката го прави на површината е дводимензионален.
Крсто (Црничани)
Крсто — археолошко наоѓалиште во битолското село Црничани. Претставува осамен наод од римско време. Се наоѓа на околу 200 м северозападно од црквата „Св. Петка“, каде на површината на една блага височинка постои мермерен блок со правоаголна форма. Според топонимот, може да се очекува дека тука се наоѓал некаков култен објект поврзан со наоѓалиштето Рупка кој е во непосредната близина.
Црква Свети Мартин (Рига)
Црквата Свети Мартин (летонски: Mārtiņa Evaņģēliski luteriskā baznīca) е црква која се наоѓа во Рига, Латвија. Таа се наоѓа на адреса улица Slokas 34.
Мирабела Еклано
Мирабела Еклано — општина во покраината Авелино од регионот Кампанија, Италија. Населението на 31 август 2021 година било 7,219 жители.
Унтербрајцбах
Унтербрајцбах (Unterbreizbach) — општина во округот Вартбург, во Тирингија, Германија.
Димитар Гаџанов
Животопис
Гаџанов е роден во Ѓумурџина, Западна Тракија, денес во Грција. Предавал турски јазик на Софискиот универзитет. Во 1916 г. учествувал во експедиција во Македонија.
Гранична шпедиција
Гранична шпедиција е шпедиција која претежно се занимава со гранично царинење на извозна, увозна стока и со други работи кои се во врска со преминувањето ан царинските линии (државни граници). Работите на граничната шпедиција ги вршат гранични шпедитери како посебен вид стручњаци во меѓудржавната шпедиција.
Двајца стануваат еден (филм)
Двајца стануваат еден - кинески филм од 2006 година, во режија на Винг-чеонг Лоу, според сценариото на Ајви Хо и Чи Кенг Фунг. Главните улоги ги играат: Миријам Чин Вах Јеунг, Ричие Џен и Јо Кук.
Содржина
Обична чиновничка по име Бинг, води безгрижен градски живот составен од грижа за растението во нејзината канцеларија, состаноци и озборувања со трите пријателки. Сепак, нејзиниот безгрижен живот наскоро се превртува наопаку кога ќе пронајде грутка во градата. Сè почнува да се распаѓа, додека таа се обидува да се справи со Битката за женственоста, преку серија на горчливо-слатки настани. Со помош на доктор В и срамежливиот, но талентиран тинејџер Синг, Бинг наоѓа нови предизвици во животот и волја да се соочи со сопствените демони.
Црква „Св. Илија“ - Виничани
'''Црква „Св. Илија“ - Виничани''' — главна селска црква во селото Виничани. Се наоѓа на рид во рамките на селото.
Црквата е една од најновите во целата Општина Градско, но и во Македонија, изградена од страна на жителите на селото, кои биле приморани да ги користат другите верски храмови поради недостиг на свој верски храм.
Историја
Црквата започнала да се гради во 2000 година и била завршена по десет години во 2010 година. Изградбата била финансирана од страна на месното население, општината и дарители.
Црквата била осветена во 2010 година, а со самиот чин на осветување чиноначалствуваше митрополитот Агатангел Повардарски.
Градиште (Брежани)
Градиште или Кула — археолошко наоѓалиште кај охридското село Брежани, Општина Дебрца. Претставува населба од железното и хеленистичкото време.
На околу 2 км источно од селото, на падините на Плакенска Планина, на пат за селото Плаќе се наоѓа зарамнето плато оградено со тврдински ѕидови во сувоѕидица од кршен камен. Градиштето има одлична стратешка положба, со поглед кон Средорече. На површината се наоѓаат фрагменти од керамички садови.
Лакајца (Кладник)
Лакајца — археолошко наоѓалиште во кичевското село Кладник. Претставува црква и некропола од средниот век. Се наоѓа на границата на атарите на селата Кладник и Козица, од десната страна на Козичка Река, непосредно до асфалтниот пат Кичево-Битола, каде според кажувањето на месен жител, чија куќа се наоѓа во непосредната близина, на нивите се среќаваат фрагменти од градежни тули, а имало и темели од мала еднокорабна црква. При изградбата на патот Кичево-Битола се откриени и гробови градени од камени плочи.
Ватерполо на Летните олимписки игри 2004 (жени)
Ватерполото на Летните олимписки игри 2004 — вториот официјален ватерполски турнир на Олимписките игри во женска конкуренција. Турнирот се одржал во Атина, Грција. На турнирот учествувале вкупно 8 репрезентации.
Првото место го освоил Италија, второто Грција и третото САД.
Никола III Цариградски
Никола III Цариградски — Вселенски патријарх во периодот од 1084 до 1111 година.
Образован во Цариград, Никола поголем дел од својата младост минал во Антиохија Псидиска, каде се верува дека и ги дал своте монашки завети. Тој во еден момент го напуштил градот околу 1068 година кога истиот бил под закана од ограбувањата на селџуците. Преселувајќи се во Цариград, тој основал манастир посветен на Јован Крстител. Во 1084 година, Алексиј I го избрал токму него за да го замени патријархот Евстратиј кој си поднел оставка.
Во меѓувреме, политичката ситуација во Византија особено во Анадолија особено по катастрофата при Битката кај Манцикерт го присилило Никола III да побара унија со папата Урбан II, ико имал цврсти погледи околу големите проблеми во тој период, воглавно со филоквењето,  азимитите, и папоцентризмот.
Никола III починал во април или мај 1111 година во Цариград.
Документација
Општо земено, документација е било кој материјал за комуникација (текст, видео, аудио или нивна комбинација) што се користи за да објаснат одредени одлики на еден предмет, систем или процедура. Често се користи во контекст на инжинеринг, каде што генерално се користат книги или компјутерски податотеки (како HTML страни) што означуваат структура и компоненти, или од друга страна, операција на систем/производ.
Dokumentacja programu
Непотполна шпедиција
Нецелосна (делумна, чиста) шпедиција е таква шпедиција кога шпедитерот, врз основа на договор за шпедиција презема врз себе обврска да му ја испорача или да му ја достави стоката на својот комитент, како и да изврши други правни или технички дејства. Шпедитерот не се обврзува да изврши превоз на стоката, туку само се обврзува, со превозникот да склучи договор за превоз. Затоа се нарекува „чист договор за шпедиција“.
Клепач (Црничани)
Клепач — археолошко наоѓалиште во битолското село Црничани. Претставува населба од средниот век. Се наоѓа на околу 1 км источно од селото, каде по површината на нивите се гледаат грамади од градежен материјал, остатоци од куќи и црква. Кај жителите постои верување дека тука била старата местоположба на селото Клепач. Во наоѓалиштето биле најдени монети. На истата местоположба постојат повеќе тумби со кружен облик, со пречник од 5 до 6 м и зачувана височина од 1 до 1,5 м, кои се изградени од белутрак — кварц.
Концерт за труба
Концерт за труба е концерт за соло труба или ансамбл, обично оркестар. За првпат се појавува со развојот на соло концертот во барокниот период. Во репертоарот на концерти за труба учествуваат важни композитори од разни периоди. Едно од најпретставителните дела е „Концерт за труба во Е-мол“ од Јозеф Хајдн.
Традиционално ова е дело во три става, а современите понекогаш имаат по четири и повеќе става. Кај некои концерти, особено барокните и современите, трубата ја придружува камерен ансамбл наместо оркестар.
Некои концерти за труба
Ова е список на позастапените концерти за труба што се дел од редовниот репертоар во разни земји.
Барок
Јохан Себастијан Бах Георг Фридрих Хендл Антонио Вивалди Џузепе Торели Валентин Ратгебер Џеремаја Кларк
Класицизам
Јозеф Хајдн
Михаел Хајдн
Јохан Непомук Хумел
Леополд Моцарт
Романтизам
Амилкаре Понкјели
Современи
Александар Арутунијан
Вагн Холмбо
Дјук Елингтон
Behemoth
Behemoth (се чита: Бехемот) — полска блек метал музичка група основана 1991 година во Гдањск. Се сметаат за значајна група која придонела за етаблирање на екстремниот метал во полската алтернативна сцена. До доцните 1990-ти групата свирела класичен блек метал со пагански текстови, но потоа го сменила пристапот кон текстовите и пишувале за окултизам и телема. Со издавањето на албумот Сатаника во 1999, групата демонстрирала извесни дет метал влијанија. Единствен член на бендот од неговото основање до денес е Адам Дарски, кој има улога на фронтмен и втор гитарист, додека останатите членови се менувале низ текот на годините.
Тромбоцитопенија
Тромбоцитопенија е болест на крвните плочки (тромбоцитите), односно нивното намалување. Кога се намалени на помалку од 60 милиони на mm³ се појавува неконтролирано крварење низ телото што се појавува како подливи (црвени и модри точки и поголеми флеки под кожата), но многу често се јавува и крварење низ изметот, мокрачата или носот и многу тешко може да се сопре.
Типичен симптом за тромбоцитопенијата е кога некоја личност ќе се пресече или издраска а крвта не сака да запре, и раната стои за долго време.
Причина
Тромбоцитопенијата може да биде наследена или стекната.
Намалено создавање
Абнормално ниска продукција на тромбоцити може да биде предизвикана од:
Зголемена разградба
Зголемена разградба на тромбоцити може да настане при разни имунолошки и неимунолошки состојби, вклучувајќи:
Лек-индуцирана
Следниве лекови може да индуцираат тромбоцитопенија преку директна миелосупресија.
Мобилен телефон (филм од 2003)
Содржина
Филмот се врти околу двајца успешни мажи чии бракови ќе бидат уништени кога нивните жени ќе ги откријат нивните вонбрачни афери, преку трагите што останале на мобилните телефони. Генерално, филмот ја истражува улогата на мобилните телефони во интерперсоналниот комплекс на односите помеѓу мажите и жените во современа Кина, каде брзиот развој на информатичката технологија има огромно влијание врз начините на кои луѓето комуницираат. Јан е ТВ-водител и има афера со Ву, млада привлечна жена. Јан постојано ги брише трагите на мобилниот за неговата жена Ју да не го открие. Една вечер, Јан ѝ кажува на Ју дека оди на состанок со Феи, а наместо тоа оди на рандеву со Ву и го исклучува мобилниот. Неговата жена го бара и откако не може да го добие, се јавува кај Феи...
Волфсбург-Ункерода
Волфсбург-Ункерода (Wolfsburg-Unkeroda) — општина во округот Вартбург, во Тирингија, Германија.
Гамила
Гамила (Γκαμήλα) — врв на планината Пинд и највисок врв на масивот Тимфи. Се издига на висина од 2.497 м.
Сања Томашевиќ
Сања Томашевиќ (родена на 3 јуни 1980 година) е поранешна српско-американска одбојкарка и актуелен главен тренер на женскиот одбојкарски тим на државата Аризона.
Приватен живот
Томашевиќ е родена во Србија. Таа го добила своето американско државјанство во март 2021 година.
Играчка кариера
Томашевиќ играла професионална одбојка во Србија пред да се приклучи на одбојкарскиот тим на Универзитетот во клубот на Вашингтон Хаскис. На крајот од нејзината кариера во 2005 година, таа била двократен најдобар играч на годината. Томашевиќ го предводела тимот на Хаските до четири настапи на НЦАА турнири, вклучувајќи го и Државното првенство на НЦАА во 2005 година и две титули во конференцијата Pac-10. Дополнително, таа била прогласена за играч на годината на конференцијата во 2005 година. Томашевиќ ја завршила својата клупска кариера како најдобар играч на сите времиња за тимот на Вашингтон и тоа во категоријата на поени (2.159,5), од напад (1.795) и од сервис асови (156). Таа била една од само петте играчи во историјата на популарните Хаски кои забележале 1.000 поени од напад и 1.000 поени од блокови. Дипломирала на универзитетот во Вашингтон во 2006 година со диплома за комуникации.
Во октомври 2016 година, Томашевиќ била само втората индивидуална одбојкарка која била примена во Куќата на славните на тимот на Вашингтон Хаски.
По нејзината играчка кариера во Вашингтон, таа настапувала играјќи професионална одбојка во неколку други земји, вклучувајќи ги Грција, Порторико, Италија, Азербејџан и Швајцарија.
Тренерска кариера
Откако поминала две сезони во клубот на УТСА, таа била именувана во 2014 година за помошник тренер на женскиот одбојкарски тим на Мајами ураган. Томашевиќ му помогнала на новиот тим во 2014 година да стигнат до турнирот NCAA и тоа по шести пат последователно. Клубот, кој ја завршил сезоната со резултат од 22-9, стигнале до второто коло на турнирот NCAA пред да испаднат од осмиот тим на Флорида и тоа во четири сета. Имала голема заслуга за развојот на сите американски одбојкарки во тимот.
Пред да биде именувана за главен тренер на државата Аризона во декември 2016 година, таа работела како координатор за избор на нови одбојкарки. Во тој период била и привремен тренер на екипата.
Потполна шпедиција
Целосна шпедиција постои кога шпедитерот врз основа на договор за шпедиција, покрај редовните шпедитерски работи, презема врз себе обврска да изврши и превоз на стоката.
Светски куп во биатлон
Светски куп во биатлон ― серија од трки во биатлон од врвен ранг во тек на зимската сезона во организација на Меѓународниот биатлонски сојуз. Во машка конкуренција се одржува од сезоната 1977–78, а во женска конкуренција од 1982–83. До сезоната 1986–87 натпреварувањата во женска конкуренција биле наречени Европски куп, иако учеството на тој куп не било ограничено само на натпреварувачи од Европа.
Натпреварување и формат
Сезоната на Светскиот куп трае од ноември (или декември) до крајот на март, а трките се одржуваат еднаш неделно во различни скијачки центри, со исклучок на некои празници и неколку недели пред големи првенства во сезоната (Светски првенства или Зимски олимписки игри). Сезоната се состои од девет до десет натпреварувања, а настаните се одржуваат од среда/четврток до недела. Штафетните натпревари се одржуваат четири до шест пати во една сезона. Како настани на Светскиот куп се сметаат и Светските првенства, и до неодамна Зимските олимписки игри (последни олимписки игри кои влегувале во склоп на Светскиот куп биле Зимските олимписки игри во 2010; од Зимските олимписки игри во 2014 на натпреварувачите во Светскиот куп повеќе не им се доделуваат поени за нивните трки на олимписките игри).
На спортистот со најмногу севкупно освоени поени (т.е. вкупен резултат од сите дисциплини) во сезоната од Светскиот куп му се доделува трофејот Голем кристален глобус. Мал кристален глобус се доделува за прво место во одделна дисциплина во сезоната. Оттука, можно е еден спортист да ги освои и Големиот и Малиот кристален глобус во иста сезона од Светскиот куп.
За секоја трка, за прво место се доделуваат 60 поени, за второ место – 54 поени, трето место – 48 поени, четврто место – 43 поени, 5-то место – 40 поени, 6-то место – 38 поени, 7-мо – 36 поени, 8-мо – 34 поени, 9. – 32 поени, 10. – 31 поен, а потоа за секое наредно место бројот на освоени поени линеарно опаѓа, така што еден поен се доделува за 40то место.
Испакнат многуаголник
Испакнат многуаголник (конвексен многуаголник) е многуаголник кој е граница на конвексно множество. За секоја права која минува низ две негови соседни темиња сите точки лежат на една страна од правата. Поточно речено, тој е прост многуаголник (несамопресекувачки). Исто така, многуаголникот е испакнат ако секоја линија која не содржи ниеден раб се сече со многуаголниккот во најмногу две точки.
Својства
Секој прост многуаголник кој има некое од следниве својства е строго испакнат:
Дополнителни својства на испакнатите многуаголници:
Секој многуаголник впишан во кружница (така што сите темиња на многуаголникот ја допираат кружницата), ако не се самопресекува, тогаш е испакнат. Меѓутоа, не секој испакнат многуаголник може да се впише во кружница.
Строга испакнатост
Следниве својства на прост многуаголник се еквивалентни со тоа дека тој е строго испакнат:
Секој неизроден (недегенериран) триаголник (на кој темињата не му се колинеарни и не му се поклопуваат) е строго испакнат.
NGC 6442
NGC 6442 — елиптична галаксија во соѕвездието Херкул, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 6442 се споменува и како UGC 10978, MCG 3-45-21, CGCG 112-38, NPM1G +20.0529.
Откривање
Објектот е откриен на 2 јуни 1864 година од страна на Алберт Март, со помош на рефлекторски телескоп, чијашто леќа имала пречник од 48 см.
Податоци од набљудување
Според морфолошката класификација на галаксиите, NGC 6442 е од видот E1. Видливиот сјај со голо око изнесува 12,6 m, а оној во рамките на интервалот од минималната до максималната честота 13,6 m, додека површинскиот сјај изнесува 13,7 m/лм2. NGC 6442 има привидни димензии од 1,8' х 1,6'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 17 ч 46 м 51,3 с, а неговата деклинација, односно висината на лакот на тој агол, +20° 45' 42"". Положбениот агол на објектот е во износ од 120°.
NGC 39
NGC 39 — спирална галаксија во соѕвездието Андромеда, заведена во Новиот општ каталог на длабоконебесни тела.
Телото било предмет и на други истражувања, па освен како NGC 39 се споменува и како UGC 114, MCG 5-1-52, CGCG 499-76, IRAS 00096+3046.
Откривање
Телото е откриено на 2 ноември 1790 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 39 е од видот Sc. Видливиот сјај со голо око изнесува 13,5 m, оној во рамките на интервалот од минималната до максималната честота 14,2 m, додека површинскиот сјај изнесува 13,5 m/лм2. NGC 39 има привидни димензии од 1,1' х 1'.
Астрономски податоци
Телото е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 12 м 18,8 с, а неговата деклинација, односно висината на лакот на тој агол, + 31° 3' 39". Положбениот агол на објектот е во износ од 120°.
Други поделби
Проучување на NGC 39 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 852. Во рамките на атласот на длабокото небо, Уранометрија 2000.00, објектот припаѓа на групата означена со бројот 89; додека во Каталогот на основни ѕвезди (GSC) е групиран под бројот 2260. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1257.
Кабел
Кабел е најчесто две или повеќе жици едно до друго, брзани, искривени или во плетенка заедно составени, но исто така се однесува на тешко и силно јаже. Во механиката, каблите, инаку познати како жичено јаже, се користат за дигање, влечење, and шлепање или пренесување на сила со затегнување. Во електротехниката каблите се користат за пренос на електрична струја. Оптичките кабли содржат едно или повеќе оптички влакна во заштитната обвивка која ги држи влакната.
Електричните кабли тука се главно наменети за инсталација во згради и индустриски капацитети. За пренос на електрична енергија на оддалеченоста поголема од неколку километри видете високонапонски кабел, далновод, и HVDC.
Историја
Јажињата се направени од повеќе видови на природни влакна како што се коноп, сисла, манила, и памук и се користат за подигнување и влечење. Во 19-от век продлабочувањето на рудниците и изградбата на големи бродови ја зголемило побарувачката за посилни кабли. Откривањето на подобрите челични направени со висококвалитетен челик и достапни по ниска цена, така јажињата станаа честа примена во рударството и другите индустриски дејности. До средината на 19-от век, производството на големи подводни телеграфски кабли беше направено со користење на машини слични на оние што се користат за производство на механички кабли.
Во 19-от и полетокот на 20-от век, електричните кабли честопати биле изолирани со користење на крпа, гума и хартија. Пластични материјали обично се користат и денес, освен за високосигурносните енергетски кабли.
Електрични кабли
Каблите може да бидат безбедно затегнати и врзани, со помош на користење на разводни кутии, кабелски спојнициили кабелски врски. Континуиран-флекс или флексибилни кабли се користат при движење во рамки на пренесувачот на кабли кој може да биде обезбеден со помош на влечни уреди или кабелски врски.
При високи честоти струјата има тенденција да поминува низ површината на проводникот. Ова е познато како ефект на обвивка.
Кабли и електромагнетни полиња
Било која струја-проводник, вклучувајќи и кабел, зрачи електромагнетно поле. Исто така, било да е проводник или кабел ќе ја собере енергијата од било кое постоечко електромагнетно поле и околу него. Овие ефекти се често непожелни, во првиот случај во однос на несакан пренос на енергија која може негативно да делива во близина на опрема или на дрги делови од истото парче на опрема; и во вториот случај, несакано примање на бучава која што може да го маскира саканиот звук и се спроведува од страна на каблите, или, ако кабелот пренесува напојување или го контролира напојувањето, ги загадува до таква мерка што предизвикува дефект на опремата.
Првото решение за овие проблеми е да се задржи кабелот по должината на зградата кратко, бидејќи собирањето и трнасмисијата се во суштина правопропорционални. Второрто решение е да се насочи кабелот подалеку од проблемот. Освен ова, постојат одредени кабелски дизајно со кои се минимизира електромагнетниот преод и преносот. Три од главните дизајнирани техники се заштита, коаксијален и вкрстен пар.
Коаксијалниот дизајн помага за натамошно намалување на ниската честота на магнетниот пренос. Во обај дизајн на подлога или мрежна заштита има кружен пресек и внатрешниот проводник е токму во центарот. Ова е причината за напон предизвикан од магнетното поле помеѓу штитот и средниот проводник кој се состои од две речиси еднакви величини кои откажале едни со други.
Вкрстен пар имаат две жици со кабел извиткани едни околу други. Оава може да биде демонстрирано со ставање на еден пар на жици во рака и свртување додека се одржува умерена тензија на линијата. Каде измешаниот сигнал има бранова должина која е долга во споредба со теренот на вкрстениот пар, алтернативаната должина на жици развива спротивни напони со тенденција да го одбие фактот на интерференција.
Противпожарна заштита
Во градежните конструкции, обвивката на елетрчниот кабел е материјал кој е потенцијален извор за разгорување на оган. За да се ограничи ширењето на огнот по должината на кабелот, една можност е да се користат кабел материјали за обложување или да се користат кабли со обвивка које е одбивна на оган. Пластичната обвивка на некои метални кабли може да биде отстранета со исклучување на инсталацијата за намалување на изворот на пожари. Неорганските премази и кутии околу каблите ги штитат околните делови од закана за пожар поврзана со незаштитената кабелска обвивка. Сепак, оваа противпожарна заштита генерира топлина ос загубите на проводникот, па заштитата мора да биде тенка.
Постојат два методи за обезбедување на заштита од пожар на кабел:
Бидови електрични кабли
Основните видови на кабли се следни:
Твинакс-кабел
Шарена Чешма (Прилеп)
Шарена чешма е едно од градските маала во Прилеп. Опфаќа делови од улиците Кире Пајмакоски, Кеј Први мај, херој Карпош и Браќа Ламески. Урбанистички гледано овој дел од градот се наоѓа во урбанистичка единица 9, заедно со старата градска чаршија а во деталниот урбанистички план се води како Прва екстра зона. Името на ова маало е добиено токму поради Шарената чешма која е изградена пред повеќе од 100 години, а пред дваесетина години е преправена, врзана на прилепскиот водовод и обновена со мермерни плочи и украсена со шарени цртежи.
Тврди Град
Тврди Град — археолошко наоѓалиште во битолското село Црничани. Претставува населба од доцноантичко време. Се наоѓа на околу 1,5 км јужно од селото, на падините на Селечка Планина, каде се зачувани траги од бедем граден од камен и варов малтер, а по површината се среќаваат фрагменти од керамички садови, покривни ќерамиди и друг градежен материјал.
Фиксна шпедиција
Фиксната – паушална шпедиција, всушност претставува еден вид целосна шпедиција. Меѓутоа, овие два вида шпедиција меѓусебно се разликуваат по тоа што кај фиксната – паушалната шпедиција комитентот му плаќа на шпедитерот еден фиксен износ што ја покрива не само провизијата и трошоците за чисто шпедитерските услуги, туку и превознината и другите превозни трошоци за извршениот превоз.
Лав Цариградски
ЛАв Цариградски — Вселенски патријарх од 1134 па сè до неговата смрт во 1143 година. Тој бил презвитер во Аја Софија пред да стане патријарх. Тој имал незначаен патријахат за време на владеењето на царот Јован II.
Црква „Св. Петар“ (Рига)
Црквата Свети Петар (летонски: Svētā Pētera Evaņģēliski luteriskā baznīca) е црква која се наоѓа во Рига, Латвија.
Јован IX Цариградски
Јован IX Цариградски — Вселенски патријарх во периодот од 1111 до 1134 година. Тој бил внук на истакнат митрополит од Халкедон.
Тој бил клерик во самото училиште, филозофска гранка од црковната хиерархија, и се издигнал низ ранковите на патријахалното свештенство. Тој се обидел да ја смени секуларната практика свештенството да се појавува како правници во граѓанските спорови. Долгогодишен филозоф, се обидел повторно да ја состави, сега растурената, збирка на книги во главниот град, бидејќи во истиот не постоела библиотека. Му станало практика да ги ги собира збирките книги на починатите моќни луѓе, и потоа му наредувал на свештенството да направи копии од истите. Неговите мерки во голем обем го зголемиле бројот на наслови во Големата Црква во која работеле учителите.
Во религиозните работи, го туркал обидот да се создаде патријахално свештенство, наместо да се гради манастирско братство, tавторитативниот глас на православието. Тој исто така свикал собор во Цариград во 1117 година која ги осудила учењата на Евстрахиј Никејски и несторијанците, и пкрај одбраната понудена од страна на патријархот. За време на неговиот патријархат Алексиј I се обидел да ја премости Големиот раскол меѓу православната и католичката црква но не успеал, бидејќи папата Паскал II кон крајот на 1112 година побарал од Вселенскиот патријарх да го признае папата како владетел над „сите цркви Господови во светот“. Ова било нешто што патријархот не можел да го стори поради противењето на голем број од свештенствотo, монаштвото и мирјаните.
Вута-Фарнрода
Вута-Фарнрода (Wutha-Farnroda) — општина во округот Вартбург, во Тирингија, Германија.
Тимор
Тимор — остров на јужниот крај на Малајскиот Архипелаг, северно од Тиморското Море. Островот е поделен помеѓу две независни држави: Источен Тимор и Западен Тимор кој е дел од индонезиската провинција Источна Нуса Тенгара. Островот има површина од 30.777 км2. Името Тимор е варијанта на поимот timur, малајски збор за “исток”; кој така е наречен поради тоа што е на источниот крај на островскиот архипелаг.
Голо Бртце (Козица)
Голо Бртце — археолошко наоѓалиште во Општина Другово село Козица. Претставува населба од хеленистичко и доцноантичко време. Се наоѓа во атарот на селото, на висок издолжен рид што стрмно се спушта кон Беличка Река и современиот пат Кичево-Битола, каде на зарамнето плато се среќаваат фрагменти од керамички садови, а биле најдени и бронзени монети. Исто така има многу остатоци од топена железна руда.
Монтекалво Ирпино
Монтекалво Ирпино — општина во покраината Авелино од регионот Кампанија, Италија. Населението на 30 април 2020 година било 3,475 жители.
Партија на зелените (Унгарија)
Партијата на Зелените (Zöldek Pártja ; ZÖP), или едноставно Зелените, е зелена политичка партија во Унгарија, основана во јануари 2006 година.
Историја
Партијата на Зелените била основана во Сехалом на 22 јануари 2006 година од страна на некои рурални гранки на Алијансата на зелените демократи (АЗД) под раководство на претприемачот Ласло Ач, кој го напуштил АЗД непосредно пред парламентарните избори во 2006 година. Во следните недели, други АЗД организации се приклучија на новата партија. Зелените ја усвои својата програма од АЗД, во која се бара рационализација на енергетскиот менаџмент и развој на земјоделски техники кои ја штитат животната средина. Партијата на зелените имала 11 поединечни кандидати и 3 окружни регионални листи на парламентарните избори во 2006 година, каде што добила 2.870 гласови (0,05%). Спротивно на тоа, АЗД на Ѓорѓ Дропа добил само 95 гласови. Партија на зелените не се кандидираше на изборите за Европскиот парламент во 2009 година и на парламентарните избори во 2010 година.
Зелените повторно се активираа за парламентарните избори во 2014 година. Партијата беше во можност да назначи 33 поединечни кандидати, вклучувајќи го и поранешниот астронаут Берталан Фаркаш, и национална листа. Конечно, Зелените добиле 18.557 гласови (0.37%), заедно со Унгарската работничка партија, единствената вонпарламентарна партија која добила повеќе гласови отколку бараните купони за предлози.
Омофор
Омофор — најважна архијерејска одежда. Тоа е всушност широка лента што архијерејот ја става на двете рамена.
Лајузе
Лајузе — мешан од ромски и естонски којшто се зборувал во Естонија.
Омофор
Неговото симболично значење е двојно. Прво тоа е изгубена, а потоа пронајдена овчичка, која Христос како добар пастир ја зел на своите раменици и му ја донел на Бога Отецот. Затоа омофорот порано се правел исклучиво од бела волна.
Лајузе
Историја
Ромите во Естонија за првпат пристигнале во XVII век. Според некои гласини, тие биле дел од ромскиот оркестар на шведскиот крал Карл XII којшто го основал откако поминал зима во замокот Лаис. Во 1841 година, сите 44 Естонски Роми биле собрани и населени околу Лајузеската парохија. Нивно главно стојалиште било селото Радувере, но тие исто така живееле во Раквере и Јигева. Пред Втората светска војна, во Лајузе имало 60 Роми. Лајузе изумрел со германската окупација на Естонија кога сите негови говорници биле убиени од страна на нацистите во геноцидот на Ромите.
Јазични одлики
Лајузе дели бројни јазични одлики со калофинскиот ромски јазик, како и омекнување на заднонепчените согласки пред предните самогласки и почетно стишување.
Омофор
На омофорот се извезени четири крста. Со овие крстови архијерејот ја покажува својата согласност да ги следи Христовите страдања.
Сингел
Сингел (σύγκελλος, „соќелиец“) — монашки презвитериски чин во Православната црква.
Омофор
Според преданието, првиот омофор го направила самата Богородица, за Свети Лазар, кој бил епископ на Крит.
Сингел
Овој чин одговара на мирскиот презвитерски чин протовикар. Сингели биле луѓе кои се грижеле и им помагале на епископите во домашните работи. Тие живееле со епископите во нивните куќи каде што имале една соба или ќелија, па оттука и нивното име: син-келион, т.е. соќелијник — сингел.
Омофор
Омофор е грчки збор (ωμοφόρος) и значи рамоносник, односно она што се носи на рамениците.
Без омофорот, архијерејот не може да врши никаква важна свештеничка работа.
Збирна шпедиција
Збирна – групна шпедиција постои кога шпедитерот истовремено (во исто превозно средство, со иста превозна исправа) испраќа и доставува стока што им припаѓа на разни негови комитенти. Во овој случај шпедитерот со транспортното претпријатие склучува еден единствен договор за превоз и тоа, по правило, во сопствено име и за сопствена сметка, а потоа му дава на превозникот посебни налози за предавање на стоката на определени примачи.
Хермсдорф (Тирингија)
Градот претставува административно седиште на истоимената општинска заедница.
Местоположба
Хермсдорф се наоѓа на средина помеѓу големите градови Јена и Гера и околу 55 километри југозападно од градот Лајпциг. Хермсдорф е средиште на Тириншки Холцланд.
Соседни општини
Соседни општини се Бад Клостерлаусниц, Рајхенбах и Шлајфрајзен во округот Зале-Холцланд, како и Крафтсдорф во округот Грајц.
Градски совет
Градскиот совет на градот Хермсдорф се состои од 20 членови. Според последните општински избори на 26 мај 2019 година биле добиени следниве резултати:
Збратимени градови
Хермсдорф е збратимен со следниве градови:
Паника
Паника – ненадеен и јак страв на единка или цела група, кој најчесто се јавува кога животот на единката или групата е доведен во прашање (на пример при оружен грабеж, паѓање на авион, пожар, итн.). Паника често се јавува и кај лица кои боледуваат од анксиозност.
Последици
Паника на група предизвикува хаотично однесување и губење на секој облик на самоконтрола. Предисториските луѓе вешто ја користеле паниката на животните, оние кои при средба со оган или пресилен звук, така би се испаничиле што неретко самите паѓале во провалии и така гинеле.
При изградбата на денешните згради, стадиони, улици итн., архитектите и градежните инженери водат сметка за евентуални панични движење на група. На пример, арапските власти значително го измениле изгледот на Мека со цел да го намалат бројот на жртви при стампедата кои се случуваат секоја година при аџилак.
Судските власти на многу земји во светот ја ограничиле слободата на говорот со цел да се намалат можностите од жртви при панични реакции на група луѓе. Тоа опфаќа викање „Оган!“ или „Пожар!“ во кино и театарските сали кога ништо не гори, или извикување на пораки на омраза во ситуација кога се присутни две или повеќе непријателски групи и постои опасност од масовен судир (на пр. фудбалски натпревар, средна групи демонстранти, итн.). Многу криминалци на судењата се правдале со чувство на паника кое наводно ги натерало да извршат одредени кривични дела.
Жиганци
Жиганци — село во Општина Чешиново-Облешево, во околината на градот Кочани.
Географија и местоположба
Селото се наоѓа во Кочанското Поле, западно од градот Кочани.
Историја
На крајот на XIX век селото било дел од Кочанската каза на Отоманското Царство.
Стопанство
Главна стопанска гранка во селото е земјоделството.
Население
Според статистиката на Васил К’нчов („Македонија, Етнографија и статистика“) од 1900 година, во Жиганци живееле 156 жители, од кои 150 Македонци и 6 Роми. Според егзархискиот секретар Димитар Мишев, („La Macédoine et sa Population Chrétienne“) во 1905 година во Жиганци имало 224 Македонци, под врховенството на Бугарската егзархија и 90 Власи.
Според пописот од 2002 година, во селото Жиганци живеат 362 жители, сите Македонци.
Според последниот попис од 2021 година, во селото живееле 227 жители, од кои 214 Македонци и 13 лица без податоци.
Избирачко место
Во селото постои избирачкото место бр. 877 според Државната изборна комисија, сместени во просториите на основното училиште.
На претседателските избори во 2019 година, на ова избирачко место биле запишани вкупно 229 гласачи.
Културни и природни знаменитости
Во оризовите полиња крај Злетовска Река, во селото Жиганци се наоѓаат остатоци од една крстообразна црква, која е датира од XIV век. Остатоците од црковната градба не се проучени, но таа лежи на еден постар објект. Во долните делови на црквата, вградени е мермерни меноа од некој постар објект.
Тајни и лаги (филм)
„Тајни и лаги“ (англиски: Secrets and Lies) - британско-француски филм од 1996 година, во режија на Мајк Ли (Mike Leigh), кој е автор и на сценариото. Главните улоги ги толкуваат: Тимоти Спал (Timothy Spall), Бренда Блетин (Brenda Blethyn) и Маријан Жан-Батист (Marianne Jean-Baptiste). Филмот постигнал голем успех кај критиката и публиката и имал пет номинации за наградата „Оскар“. Во него, Ли успешно ги помирил тешкото психолошко портретирање на ликовите и нивните меѓусебни односи со мотивот на семејните сплетки, кои се слични на оние од телевизиските „сапуници“. Но, најголем восхит предизвикува извонредната автентичност на режисерскиет решенија и прецизната изведба на глумците, особено онаа на Бренда Блетин.
Синопсис
Една млада црнка дознава дека била посвоена како бебе. Затоа, таа решава да ја побара својата биолошка мајка. Таа е една необична домаќинка која живее во Лондон, припадничка на пониската класа и жена со премногу проблеми...
Караоке
Караоке е скратеница (カラオケ, јапонски: 空 кара, "празен", и オーケストラ окесутора, "оркестар") која опишува вид забава во која аматерски пејачи можат да пејат претходно снимени песни преку екран и микрофон. Музиката е општа и широко позната и гласот на оригиналниот пејач е неприсутен или намален. Текстот на песната е обично прикажан на долниот дел од екранот со синхронизирано менување на боја како што продолжува песната.
Караоке прво било популаризирано во Јапонија и потоа преостанатиот дел на Азија во 1980-те. Сега оваа идеја се проширила и до други делови на светот.
Софи Маринова
Софи Маринова ( во Софија) е бугарска поп-фолк пејачка од ромско потекло.
Била избрана за претставник на Бугарија на изборот на песна на Евровизија за 2012 со песната „Love Unlimited“ (Безгранична љубов), но не успеала да се пласира во финалето. Софи била првата поп-фолкерка која била избрана да ја претставува Бугарија на Евровизија.
Црква Успение на Пресвета Богородица (Рига)
Црквата Успение на Пресвета Богородица (летонски: Bolderājas Dievmātes Debesīs uzņemšanas Romas katoļu baznīca) е црква која се наоѓа во Рига, Латвија. Таа се наоѓа на адреса улица Гобас 17.
Кадри Црква (Франгово)
Кадри Црква — археолошко наоѓалиште кај струшкото село Франгово. Наоѓалиштето претставува средновековна црква. На југозападната страна, во непосредната близина на селото, при обработувањето на земјата биле откриени темели од еднокорабна црква со димензии 8 × 4 м.
Перси Вилијамс Бриџмен
Перси Вилијам Бриџман ( – ) — американски физичар коју ја добил Нобеловата награда за физика во 1946 за негговата работа поврзана со високи притисоци. Тој исто така опширно пишувал на теми поврзани со научниот метод и со филозофијата на науката. Познатиот Бриџманов ефект е именуван во негова чест.
Младост
Познат меѓу семејството и пријателите како „Питер“, Бриџман е роден во Кембриџ, Масачусетс, и израснал во Обурндејл Масачусетс.
Бриџмановите родители биле родени во Нова Англија. Неговиот татко, Рејмонд Ландон Бриџман, бил „длабоко религиозен и идеалистичен“ и работел како дописник во весник за државните политики. Неговата мајка, Мери Ен Марија Вилијамс, била опишана како „поконвенционална, жива и натпреварувачка личност“.